《游北岩》
宋代·刘子翚

溅溅小水暗通池，熠熠高花乱出篱。
知有精庐潜寂寞，更忻蜡屐共襟期。
茗芽未辨三汤试，麦饼先尝十字炊。
几许幽奇待知已，品题政在一篇诗。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。